
ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

17 ΙΑΝΟΥΑΡΙΟΥ 1990 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

18 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση της ομογενούς αλλοδαπής Παπαπέτρου Άννας του 


Ιωάννη. 1 

Παροχή της εγγύησης του Δημοσίου προς την Εθνική Τράπεζα της 
Ελλάδος για τη χορήγηση δανείου ποσού δρχ. 4,993.343.197 
στην ΕΤΔΑΠ για την εξόφληση ληξιπρόθεσμων υποχρεώσεών 

της. 2 

Παροχή της εγγύησης του Δημοσίου προς την Τράπεζα Πίστεως για 
την χορήγηση δανείου ποσού δρχ. 1.500.000.000 στην Ολυ¬ 
μπιακή Αεροπορία (Ο.Α.) για την εξόφληση χρεωλυσίων έτους 

1989. 3 

Παροχή της εγγύησης του Δημοσίου προς την ΟΚΙΝϋΕΑΥδ ΒΑΝΚ 
για την χορήγηση δανείου ποσού δρχ. 500.000.000 στην Ολυ¬ 
μπιακή Αεροπορία (Ο.Α.). 4 

Δημοσίευση στην Εφημερίδα της Κυβερνήσεως της από 8.12.89 
ΣΣΕ των εργαζομένων με σχέση εργασίας Ιδιωτικού δικαίου ερ- 
γατοτεχνιτών και υπαλλήλων στο 304 Προκεχωρημένο Εργο¬ 
στάσιο Βάσεων (ΠΕΒ). 5 

Χαρακτηρισμός Προϊστορικής Μαγούλας Τυρνάβου ως αρχαιολογι¬ 
κού χώρου. 6 

Τροποποίηση επωνυμίας του Πανηπειρωτικού Μουσικού Συλλόγου 

«Τσακάλωφ» - Πνευματικό Κέντρο. 7 

Έγκριση ημερών κίνησης εκτός έδρας υπαλλήλων της Γενικής 

Γραμματείας Δημοσίων Έργων από 1.1.1990. 8 

Διαβάθμιση θέσεων υπαλλήλων Γραφείου Γενικού Γραμματέα - 
Προϊσταμένου της Γενικής Γραμματείας Επικοινωνιών, του 

Υπουργείου Μεταφορών και Επικοινωνιών. 9 

Συγκρότηση Συμβουλίου Πλοηγικής Υπηρεσίας.10 

Σύσταση νομικού προσώπου με τίτλο «Φιλαρμονική Κοινότητας Με¬ 
λικής» στην Κοινότητα Μελικής Ν. Ημαθίας.11 

Σύσταση κοινοτικού Νομικού Προσώπου στην Κοινότητα Εξοχής Ν. 
Θεσ/νίκης, με το όνομα «Σχολική Επιτροπή Δημοτικού Σχο¬ 
λείου και Νηπιαγωγείου» Κοινότητας Εξοχής.12 

Κύρωση υποχρεωτικού αναδασμού αγρ/τος Μοναστηρακίου Νέ¬ 
στου Ν. Καβάλας (Τμήμα) έτους 1987-1988. 13 

Σύσταση ίδιου νομικού προσώπου στην κοινότητα Προδρόμου Ν. 
Καρδίτσας με την επωνυμία «Σχολική επιτροπή Δημοτικού Σχο¬ 
λείου και Νηπιαγωγείου Κοινότητας Προδρόμου».14 

Σύσταση ΤΟΕΒ Ελατοχωρίου Ν. Πιερίας.15 

Διορισμός Μελών Διοικητικής Επιτροπής Στρατιωτικών Επιτάξεων 

Ν. Ρεθύμνης.16 

Σύσταση στο Δήμο Φλώρινας Νομικού Προσώπου Δημοσίου Δι¬ 
καίου με την επωνυμία «10η Σχολική Επιτροπή των συστεγαζό¬ 
μενων Σχολικών μονάδων του 1ου Γυμνασίου - 1ου Λυκείου 

Φλώρινας.17 

Σύσταση στο Δήμο Φλώρινας Νομικού Προσώπου Δημοσίου Δι¬ 
καίου με την επωνυμία «3η Σχολική Επιτροπή 4ου Νηπιαγω¬ 
γείου Φλώρινας».18 


Αριθ, 64985/89 (1) 

Πολιτογράφηση της ομογενούς αλλοδαπής Παπαπέτρου Άννας του Ιω¬ 
άννη. 

Ο ΥΠΟΥΡΓΟΣ ΕΣΩΤΕΡΙΚΟΝ 

Με την αριθ. 64985/15.1.1990 απόφαση του Υπουργού Εσωτερι¬ 
κών έγινε δεκτή η από 10.1.1989 αίτηση πολιτογραφήσεως της ομο¬ 
γενούς αλλοδαπής Παπαπέτρου Άννας του Ιωάννη, για απόκτηση της 
Ελληνικής Ιθαγένειας. 

Αθήνα, 15 Ιανουάριου 1990 

Ο ΥΠΟΥΡΓΟΣ 

Θ. ΚΑΤΡΙΒΑΝΟΣ 
-♦- 

Αριθ. 2098042/21.319 (2) 

Παροχή της εγγύησης του Δημοσίου προς την Εθνική Τράπεζα της Ελ¬ 
λάδος για τη χορήγηση δανείου ποσού δρχ. 4.993.343.197 στην 

ΕΥΔΑΠ για την εξόφληση ληξιπρόθεσμων υποχρεώσεών της. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Την πράξη του Διοικητή τηςΤ.Ε. αριθ. 1633/27.10.1989 «περί 
χρηματοδοτήσεως των ΔΕΚΟ». 

3. Τη 1556/6.6.1989 Πράξη του Διοικητή της Τ.Ε., με την οποία 
εγκρίνεται η δανειοδότηση της ΕΥΔΑΠ με ποσό δραχμών 13.500 
εκατ. για εξόφληση τοκοχρεωλυσίων δανείων εσωτερικού έτους 1988 
και 1989. 

4. Το 4402/22.12.1989 έγγραφο της Γεν. Γραμματείας ΔΕΚΟ με 
το οποίο εγκρίνεται η εν λόγω δανειοδότηση της ΕΥΔΑΠ. 

5. Την αριθ. 17801/19.10.1989 επιστολή της Εθνικής Τράπεζας, 
με την οποία εγκρίνει τη δανειοδότηση της ΕΥΔΑΠ με ποσό δραχμών 
4.993.343.197 και καθορίζει τους όρους αυτής. 

6. Την απόφαση του Δ.Σ. της ΕΥΔΑΠ αριθ. 6544/20.10.1989, με 
την οποία εγκρίθηκε η σύναψη του ανωτέρω δανείου και έγιναν αποδε¬ 
κτοί οι όροι αυτού. 

7. Το αριθ. Δ16γ/7/1049/914/Γ/21.12.1989 έγγραφο του 
ΥΠΕΧΩΔΕ, το οποίο εγκρίνει την προαναφερόμενη δανειοδότηση. 

8. Το έγγραφο της ΕΥΔΑΠ αριθ. 157279/24.10.1989, με το 
οποίο ζητεί την εγγύηση του Ελληνικού Δημοσίου για την ανωτέρω δα¬ 
νειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στην Εθνική Τρά¬ 
πεζα της Ελλάδος για τη χορήγηση δανείου προς την Εταιρεία Ύδρευ¬ 
σης και Αποχέτευσης Πρωτεύουσας (ΕΥΔΑΠ) ποσού δραχμών τεσσά¬ 
ρων δισεκατομμυρίων εννιακοσίων ενενήντα τριών εκατομμυρίων, τρια- 
κοσίων σαράντα τριών χιλιάδων εκατόν ενενήντα επτά 

(4.993.343.197) για τη ρύθμιση ληξιπρόθεσμων υποχρεώσεων της 
προς αυτή, λήξεως μέχρι 30.6.1899. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις 1633/27.1.1989 και 1556/ 

6.6.1989 Πράξεις του Διοικητή της Τράπεζας της Ελλάδος και την 
17801/19.10.1989 επιστολή της Εθνικής Τράπεζας. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφειλής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην αρμόδια Δ.Ο.Υ. στο 
λογ/σμό Νο 555, σύμφωνα με τη διάταξη του Π. Δ/τος 16/1989 
(ΦΕΚ 6/Α'/1989) και τις οδηγίες της εγκυκλίου μας αριθ. 98348/ 
2945/8.8.1979. 

Η Εθνική Τράπεζα παρακαλεΐται να μας στείλει αντίγραφο της σύμ¬ 
βασης που θα υπογράψει με την ΕΥΔΑΠ, πίνακα τοκοχρεωλυτικής εξό¬ 
φλησης του εν λόγω δανείου και να μας ενημερώνει για την πορεία της 
εξυπηρέτησης του δανείου. 

Η ΕΥΔΑΠ παρακαλεΐται να φροντίζει για την εμπρόθεσμη εξόφληση 
του εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η Εθνική Τράπεζα και θα 
την αποδίδει στο Δημόσιο, σύμφωνα με τα έγγραφά μας 98346/ 
2944/8.8.1979, 98348/2945/8.8.1979 και 121545 / 1786 / 

6.11.1979. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιανουάριου 1990 

Ο ΥΠΟΥΡΓΟΣ 

Γ. ΣΟΥΦΛΙΑΣ 

-♦- 

Αριθ. 2097726/21293/0025 (3) 

Παροχή της εγγύησης του Δημοσίου προς την Τράπεζα Πίστεως για 

την χορήγηση δανείου ποσού δρχ. 1.500.000.000 στην Ολυμπιακή 

Αεροπορία (Ο.Α.) για την εξόφληση χρεωλυσίων έτους 1989. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Την πράξη του Διοικητή της Τ.Ε. αριθ. 1633/27.10.1989 «σχε¬ 
τικά με την δανειοδότηση των ΔΕΚΟ». 

3. Τη 1517/18.4.1989 Πράξη του Διοικητή της Τ.Ε., με την οποία 
εγκρίνεται η δανειοδότηση της Ολυμπιακής Αεροπορίας (Ο.Α.) μέχρι 
συνολικού ποσού δραχμών 20.000.000.000 εκ των οποίων 
13.000.000.000 δρχ. θα διατεθούν απευθείας για την εξόφληση υπο¬ 
χρεώσεων της Εταιρείας από τοκοχρεωλύσια δανείων εσωτερικού που 
λήγουν κατά το έτος 1989. 

4. Το 4301/21.12.1989 έγγραφο της Γεν. Γραμματείας ΔΕΚΟ, 
στο οποίο αναφέρεται ότι το ποσό των δρχ. 1.500.000.000 που προτί- 
θεται να δανεισθεί η Ο.Α. από την Τράπεζα Πίστεως περιλαμβάνεται 
στο όριο δανεισμού της για το έτος 1989. 

5. Το 9599/8.12.1989 έγγραφο της Τράπεζας Πίστεως, με το 
οποίο εγκρίνεται η δανειοδότηση της Ο.Α. με ποσό δρχ. 
1.500.000.000 και καθορίζονται οι όροι αυτής. 

6. Την απόφαση του Δ.Σ. της Ολυμπιακής Αεροπορίας της 365/ 

21.12.1989 συνεδρίασής της, με την οποία εγκρίνεται η πιο πάνω δα¬ 
νειοδότηση και γίνονται αποδεκτοί οι όροι αυτής. 

7. Το 30462/3047/8.8.1899 έγγραφο του Υπουργείου Μεταφο¬ 
ρών και Επικοινωνιών, το οποίο μεταξύ των άλλων εγκρίνει την προα- 
ναφερόμενη δανειοδότηση. 

8. Το έγγραφο της Ολυμπιακής Αεροπορίας αριθ. 37135/ 
21.12.1989, με το οποίο ζητεί την εγγύηση του Ελληνικού Δημοσίου 
για την ανωτέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στην Τράπεζα Πί¬ 
στεως για τη χορήγηση δανείου προς την Ολυμπιακή Αεροπορία (Ο.Α.) 
ποσού δραχμών ενός δισεκατομμυρίου πεντακοσίων εκατομμυρίων 
(1.500.000.000) για την εξόφληση χρεωλυσίων έτους 1989. 


Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις 1633/27.1.1989 και 1517/ 

18.4.1989 Πράξεις του Διοικητή της Τράπεζας της Ελλάδος και στο 
9599/8.12.1989 έγγραφο της Τράπεζας Πίστεως. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τάκων ή τόκων υπερημερίας του δανείου αυτού, να καταβά¬ 
λουμε στο δανειστή μέσα σε δύο (2) μήνες από τη λήξη της εκάστοτε 
οφελής τα ποσά που προέρχονται από την ανωτέρω αιτία και μετά από 
προηγούμενη βεβαίωση των ποσών αυτών στην οικεία Δ.Ο.Υ. στο λογ/ 
σμό Νο 555, σύμφωνα με τη διάταξη του Π. Δ/τος 16/1989 (ΦΕΚ 6/ 
Α'/1989) και τις οδηγίες της εγκυκλίου μας αριθ. 98348/2945/ 

8.8.1979. 

Η Τράπεζα Πίστεως παρακαλεΐται να μας στείλει αντίγραφο της 
σύμβασης που θα υπογράψει με την Ολυμπιακή Αεροπορία, πίνακα το¬ 
κοχρεωλυτικής εξόφλησης του εν λόγω δανείου και να μας ενημερώνει 
για την πορεία της εξυπηρέτησης του δανείου. 

Η Ολυμπιακή Αεροπορία παρακαλεΐται να φροντίζει για την εμπρό¬ 
θεσμη εξόφληση του εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η δανειοδοτούσα Τράπεζα 
και θα την αποδίδει στο Δημόσιο, σύμφωνα με τα έγγραφά μας 98346/ 
2944/8.8.1979, 98348/2945/8.8.1979 και 121545 / 1786 / 

6.11.1979. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιανουάριου 1990 

Ο ΥΠΟΥΡΓΟΣ 

Γ. ΣΟΥΦΛΙΑΣ 

-♦- 

Αριθ. 2097725/21292/0025 (4) 

Παροχή της εγγύησης του Δημοσίου προς την ΟΚΙΝϋΕΑΥΒ ΒΑΝΚ 

για την χορήγηση δανείου ποσού δρχ. 500.000.000 στην Ολυ¬ 
μπιακή Αεροπορία (Ο.Α.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 
του Ν. 1266/82. 

2. Την πράξη του Διοικητή της Τ.Ε. αριθ. 1633/27.10.1989 «σχε¬ 
τικά με την δανειοδότηση των ΔΕΚΟ». 

3. Τη 1517/18.4.1989 Πράξη του Διοικητή της Τ.Ε., με την οποία 
εγκρίνεται η δανειοδότηση της Ολυμπιακής Αεροπορίας (Ο.Α.) μέχρι 
συνολικού ποσού δραχμών 20.000.000.000 εκ των οποίων 
13.000.000.000 δρχ. θα διατεθούν απευθείας για την εξόφληση υπο¬ 
χρεώσεων της Εταιρείας από τοκοχρεωλύσια δανείων εσωτερικού που 
λήγουν κατά το έτος 1989. 

4. Το 4302/21.12.1989 έγγραφο της Γεν. Γραμματείας ΔΕΚΟ, 
στο οποίο αναφέρεται ότι το ποσό των δρχ. 5ΟΟ.ΟΟΟ.00Ο που προτίθε- 
ται να δανεισθεί η Ο.Α. από την ΟΚΙΝϋΕΑΥδ ΒΑΝΚ περλαμβάνεται 
στο όριο δανεισμού της για το έτος 1989. 

5. Την από 13.12.1989 επιστολή της ΟΗΙΝϋΕΑΥδ ΒΑΝΚ προς 
την Ο.Α., με την οποία εγκρίνεται η δανειοδότηση της Ο.Α. με ποσό 
δρχ. 500.000.000 και καθορίζονται οι όροι αυτής. 

6. Την απόφαση του Δ.Σ. της Ολυμπιακής Αεροπορίας της 365/ 

21.12.1989 συνεδρίασής του, με την οποία εγκρίνεται η πιο πάνω δα¬ 
νειοδότηση και γίνονται αποδεκτοί οι όροι αυτής. 

7. Το 30462/3047/8.8.1899 έγγραφο του Υπουργείου Μεταφο¬ 
ρών και Επικοινωνιών, το οποίο μεταξύ των άλλων εγκρίνει την προα- 
ναφερόμενη δανειοδότηση. 

8. Το έγγραφο της Ολυμπιακής Αεροπορίας αριθ. 37136/ 
21.12.1989, με το οποίο ζητεί την εγγύηση του Ελληνικού Δημοσίου 
για την ανωτέρω δανειοδότηση, αποφασίζουμε: 

Παρέχουμε την εγγύηση του Ελληνικού Δημοσίου στην ΟΒ.ΙΝ- 
ϋΕΑΥδ ΒΑΝΚ για τη χορήγηση δανείου προς την Ολυμπιακή Αεροπο¬ 
ρία (Ο.Α.) ποσού δραχμών πεντακοσίων εκατομμυρίων 
(500.000.000) για κεφάλαιο κίνησης με τη μορφή πίστωσης με ανοι¬ 
κτό (αλληλόχρεο) λογαριασμό. 

Το Ελληνικό Δημόσιο παραιτείται από την εφαρμογή και τις ενστά- 

σεις των άρθρων 855 και 867 και διατηρεί τα δικαιώματα και τις εν¬ 
στάσεις που απορρέουν από τα άρθρα 853,858,862 και 863 του Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στις 1633/27.10.1989 και 1517/ 
18.4.1989 Πράξεις του Διοικητή της Τράπεζας της Ελλάδος και στην 
από 13.12.1989 επιστολή της ΟίΙΙΝΟΙΆΥδ ΒΑΝΚ προς την Ο.Α. 

Με την απόφαση αυτή αναλαμβάνουμε την υποχρέωση, να καταβά¬ 
λουμε στη ΟΚΙΝ1)Ι,ΑΥ5 ΒΑΝΚ κάθε χρεωστικό υπόλοιπο πλέον τό¬ 
κων που θα προκόψει βάσει του τηρούμενου λογαριασμού, μέσα σε δύο 
(2) μήνες από την ημερομηνία του κλεισίματος της σύμβασης μετά από 
προηγούμενη βεβαίωση των ποσών αυτών στην οικεία Δ.Ο.Υ. στο λογ/ 
σμό Νο 555, σύμφωνα με τη διάταξη του Π. Δ/τος 16/1989 (ΦΕΚ 6/ 
Α'/1989) και τις οδηγίες της εγκυκλίου μας αριθ. 98348/2945/ 

8.8.1979. 

Η ΟΗΙΝϋΕΑΥδ ΒΑΝΚ παρακαλείται να μας ενημερώνει για την κί¬ 
νηση του προαναφεράμεναυ αλληλόχρεου λογαριασμού, καθώς και για 
την εξόφληση του εν λόγω δανείου. 

Η Ολυμπιακή Αεροπορία παρακαλείται να φροντίζει για την εμπρό¬ 
θεσμη εξόφληση του εν λόγω δανείου. 

Καθορίζουμε προμήθεια υπέρ του Δημοσίου 0,50% για την παρεχό¬ 
μενη εγγύησή του, την οποία θα εισπράττει η δανειοδοτούσα Τράπεζα 
και θα την αποδίδει στο Δημόσιο, σύμφωνα με τα έγγραφά μας 98346/ 
2944/8.8.1979, 98348/2945/8.8.1979 και 121545 / 1786 / 

6.11.1979. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 12 Ιανουάριου 1990 

ο ΥΠΟΥΡΓΟΣ: 

Γ. ΣΟΥΦΛΙΑΣ 
-♦- 

Αριθ. 10447 (5) 

Δημοσίευση στην Εφημερίδα της Κυβερνήσεως της από 8.12.89 ΣΣΕ 
των εργαζομένων με σχέση εργασίας Ιδιωτικού δικαίου εργατοτε- 
χνιτών και υπαλλήλων στο 304 Προκεχωρημένο Εργοστάσιο Βά¬ 
σεων (ΠΕΒ). 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη τις διατάξεις του Ν. 3239/55, όπως τροποποιή¬ 
θηκε και συμπληρώθηκε από τα Ν.Δ. 3755/57, 186/69, 1198/72 
και 73/74, αποφασίζουμε: 

Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 28.12.89 και συντάχθηκε το αρ. 318/89 
πρακτικό καταθέσεως, της οποίας το περιεχόμενο έχει ως εξής: 


ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Για τους όρους αμοιβής και εργασίας των εργαζομένων με σχέση εργα¬ 
σίας ιδιωτικού δικαίου εργατοτεχνιτών και υπαλλήλων στο 304 
Προκεχωρημένο Εργοστάσιο Βάσεων (ΠΕΒ). 

Στην Αθήνα σήμερα 8 Δεκεμβρίου 1989 οι υπογεγραμμένοι: 
α) Κων. Μπαζιώτης υπάλληλος του Γενικού Λογιστηρίου του Κρά¬ 
τους, εκπρόσωπος του Δημοσίου δυνάμει της αριθμ. 2013507/1210/ 
0022/9.2.89 απόφασης του Υπ. Οικονομικών. 

β) Σωτήρης Καλοφορίδης, Πρόεδρος του Σωματείου Εργατοτεχνι- 
τών και υπαλλήλων 304 ΠΕΒ-Βελεστίνου νομίμως εξουσιοδοτημένος 
δυνάμει του αριθμ. 6/89 πρακτικού του Διοικητικού Συμβουλίου του 
παραπάνω Σωματείου, συνομολογήσαμε και συναποφασίσαμε τη σύ¬ 
νταξη και υπογραφή της παρούσας Ειδικής Συλλογικής Σύμβασης Ερ¬ 
γασίας η οποία έχει ως κατωτέρω. 

Άρθρο 1 

Στις διατάξεις της παρούσας συλλογικής σύμβασης εργασίας υπάγο¬ 
νται οι εργατοτεχνίτες και υπάλληλοι που εργάζονται με σχέση εργασίας 
ιδιωτικού δικαίου στο 304 ΠΕΒ και είναι μέλη του «Σωματείου Εργα¬ 


τοτεχνιτών και υπαλλήλων 304 ΠΕΒ Βελεατίνου». 

Άρθρο 2 

Από 1η Ιανουάριου 1989, οι αποδοχές που λαμβάνονται υπόψη με 
βάση τις ισχύουαες ρυθμίσεις για τον υπολογισμό της ΑΤΑ, όπως έχουν 
διαμορφωθεί την 31η Δεκεμβρίου 1988, μαζί με το ποσό που προέκυψε 
από τη χορήγηση του διορθωτικού ποσοστού ΑΤΑ έτους 1988 (1,4%), 
αυξάνονται με την ΑΤΑ η οποία θα καταβάλλεται σύμφωνα με την 
αριθμ. Α.Π. 2001854/110/0022/10.1.89 κοινή Υπουργική Από¬ 
φαση «Κλιμάκωση ποσοστού της ΑΤΑ από 1.1.89» (ΦΕΚ 31/Β'/ 
17.1.89). 

Άρθρο 3 

Οι συνολικές μηνιαίες αποδοχές της 31.5.1989 (εξαιρέσει υπερω¬ 
ριών και αποζημιώσεων) του αναφερομένου στο άρθρο 1 της παρούσας 
προσωπικού, αυξάνονται από 1.6.1989, κατά 4%. 

Η αύξηση αυτή θα εμφανίζεται ως πρόσθετη αύξηση σε ξεχωριστή 
στήλη της μισθολογικής κατάστασης. 

Άρθρο 4 

Κατά τα λοιπά εξακολουθούν να ισχύουν κατά το μέρος που δεν τρο¬ 
ποποιούνται με την παρφούσα ΕΣΣΕ, οι προϊσχύουσες ρυθμίσεις. 

Άρθρο 5 

Η ισχύς της παρούσας ΕΣΣΕ αρχίζει από 1 Ιουνίου 1989. 

Η ΣΣΕ να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1990 

Ο ΥΠΟΥΡΓΟΣ 

Α. ΚΑΚΛΑΜΑΝΗΣ 

-φ- 

Αριθ, ΥΠΠΟ/ΑΡΧ/Α1/Φ15/53312/2197 π.ε. (6) 

Χαρακτηρισμός Προϊστορικής Μαγούλας Τυρνάβου ως αρχαιολογικού 

χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1) Το Ν. 1558/85 (ΦΕΚ/137/Α726.7.85) «περί Κυβερνήσεως 
και Κυβερνητικών Οργάνων». 

2) Τις διατάξεις του Κ.Ν. 5351/32 «περί Αρχαιοτήτων». 

3) Την ομόφωνη γνωμοδότηση του Τοπικού Συμβουλίου Μνημείων 
Θεσσαλίας, όπως διατυπώθηκε στην αρ. 34/16.11.89 συνεδρία τους, 
αποφασίζουμε: 

Κηρύσσουμε την προϊστορική, νεολιθικών χρόνων, Μαγούλα που 
βρίσκεται στο Ν.Δ. άκρο του Τυρνάβου, 200 μ. περίπου Ανατολικά - 
Νοτιοανατολικά του νεκροταφείου Τυρνάβου και 250 μ. βόρεια του δρό¬ 
μου Τυρνάβου Ελασσόνας, ως αρχαιολογικά χώρο. 

Η Μαγούλα καλύπτει λείψανα οικισμού της νεολιθικής εποχής και 
οριοθετείται στο συνημμένο τοπογραφικό διάγραμμα 1:5.000/ 
Φ.Χ.Γ.Υ.Σ. Λάρισας (κλιμ. 1:100.00, Ε = 39°,45'καιΜ = 1° 15 1 ), 
και περικλείεται από τα σημεία ΑΒΓΔΕΖΗ ως εξής: 

Α = (X - 16380 Ψ - 1446), Β - (X - 16268 Ψ - 1510), 

Γ = (X - 16295 Ψ - 1585), Δ = (X - 16360 Ψ - 1640), 

Ε “ (X - 16440 Ψ - 1585), Ζ - (X - 16450 Ψ - 1555), 

Η = (X - 16450 Ψ - 1490) 

Ο χώρος ορίζεται προς Β. από υφιστάμενο ανώνυμο χωματόδρομο 
προς Δ. από την οδό Ειρήνης και Χαιρώνειας, προς Ν. από την οδό Χαι- 
ρώνειας και προς Α. από υφισταμένες κατοικίες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Ιανουάριου 1990 

Ο ΥΠΟΥΡΓΟΣ 

Σ. ΚΟΥΒΕΛΑΣ 












, ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


141 


ΑριΟ. ΚΑΤΕΧΝ/Δ/30841/1869 (7) 

Τροποποίηση επωνυμίας του Πανηπειρωτιχού Μουσικού Συλλόγου 
«Τσακάλωφ» - Πνευματικό Κέντρο. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά όργανα». 

2. Το Π. Δ/γμα 941/77 «Περί οργανισμού του Υπουργείου Πολιτι¬ 
σμού και Επιστημών». 

3. Το Β. Δ/γμα 16/1966 «περί ιδρύσεως ιδιωτικών μουσικών ιδρυ¬ 
μάτων». 

4. Την αριθ. ΥΠΠΟ/ΓΝΟΣ/39191/15.9.89 απόφαση «Μεταβί¬ 
βαση αρμοδιοτήτων υπουργού και δικαιώματος υπογραφής «Με εντολή 
Υπουργού» στον Γεν. Γραμματέα του Υπουργείου Πολιτισμού» (ΦΕΚ 
699/τ.Β/1989). 

5. Την αριθ. 1538/14.8.85 (ΦΕΚ 498/τ.Β/20.8.85) απόφασή 
μας «χορήγηση άδειας ίδρυσης και λειτουργίας Ωδείου στον Πανηπει- 
ρωτικό Μουσικό Σύλλογο «Τσακάλωφ». 

6. Την από 8.7.89 αίτηση του Πανηπειρωτικού Μουσικού Συλλόγου 
«Τσακάλωφ» πνευματικό κέντρο, αποφασίζουμε: 

Τροποποιούμε, κατόπιν αιτήσεως του Προέδρου του Δ.Σ. του Πανη- 
πειρωτικού Μουσικού Συλλόγου Τσακάλωφ - Πνευματικό Κέντρο, την 
αριθ. ΚΑΤΕΧΝ/Δ/25073/1538/14.8.1985 απόφασή μας (ΦΕΚ 
498/Β/20.8.85) ως προς την επωνυμία του ιδρυτού συλλόγου, η 
οποία σύμφωνα με το από 23.11.1988 καταστατικό είναι «Πανηπει- 
ρωτικός Μουσικός Σύλλογος Τσακάλωφ - Πνευματικό Κέντρο». 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Δεκεμβρίου 1989 
Με εντολή Υπουργού 
Ο Γενικός Γραμματέας 
ΠΑΝΑΓΙΩΤΗΣ ΦΩΤΕΑΣ 

-ψ- 

Αριθ. Δ16/01/21/Φ6.6.1 (8) 

Έγκριση ημερών κίνησης εκτός έδρας υπαλλήλων της Γενικής Γραμ¬ 
ματείας Δημοσίων Έργων από 1.1.1990. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ. 65/1973 «περί δαπανών κινήσεως των 
τακτικών πολιτικών δημοσίων υπαλλήλων». 

2. Την κοινή Υπουργική απόφαση 28243/845/18.4.84 όπως τρο¬ 
ποποιήθηκε με την 95015/2615/20.8.84 κοινή Υπουργική απόφαση 
σχετικά με τη ρύθμιση θεμάτων δαπανών κίνησης υπαλλήλων του Δη¬ 
μοσίου και Ν.Π.Δ.Δ. 

3. Την κοινή Υπουργική απόφαση Δ10Δ Φ.60/1 Α 4061/20.3.84 
«Περί μεταφοράς αρμοδιοτήτων του Υπουργείου Προεδρίας της Κυβέρ¬ 
νησης στα άλλα Υπουργεία». 

4. Την απόφαση Δ17α/01/79/24.8.89 «Περί μεταβίβασης αρμο¬ 
διοτήτων του Υπουργού ΠΕΧΩΔΕ στο Γενικό Γραμματέα της Γεν. 
Γραμματείας Δημοσίων Έργων του ΥΠΕΧΩΔΕ». 

5. Τις ανάγκες της Γεν. Γραμματείας Δημ. Έργων από 1.1.1990, 
αποφασίζουμε: 

Εγκρίνουμε την κίνηση για εκτέλεση υπηρεσίας και παραμονή εκτός 
έδρας με δικαίωμα αποζημίωσης των τακτικών πολιτικών δημοσίων 
υπαλλήλων και του προσωπικού με σχέση εργασίας ιδιωτικού δικαίου 
της Γενικής Γραμματείας Δημ. Έργων από 1.1.1990 ως εξής: 

1. Τεχνικού προσωπικού όλων των κλάδων μέχρι έξι (6) ημέρες συ¬ 
νολικά το μήνα. 

2. Διοικητικού προσωπικού όλων των κλάδων μέχρι τρεις (3) ημέρες 
συνολικά το μήνα. 

3. Οδηγών αυτοκινήτων μέχρι έξι (6) ημέρες συνολικά το μήνα. 

4. Εργατοτεχνικού προσωπικού όλων των ειδικοτήτων μέχρι έξι (6) 
ημέρες συνολικά το μήνα. 

Η απόφαση αυτή θα δημοσιευθεί στην Εφημερίδα της Κυβερνήσεως. 
Αθήνα, 2 Ιανουάριου 1990 

Με εντολή Υπουργού 
Ο Γενικός Γραμματέας 
Α. ΠΑΝΑΓΙΩΤΟΠΟΥΛΟΣ 


Αριθ. 2091/496 (9) 

Διαβάϋμιση θέσεων υπαλλήλων Γραφείου Γενικού Γραμματέα - Προϊ¬ 
σταμένου της Γενικής Γραμματείας Επικοινωνιών, του Υπουργείου 
Μεταφορών και Επικοινωνιών. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

α) Τη διάταξη της παρ. 9 του άρθρου 30 του Ν. 1558/85 (ΦΕΚ 
137/Α/85) «Κυβέρνηση και Κυβερνητικά Όργανα». 

β) Το Π.Δ. 3/90 «Σύσταση Γενικής Γραμματείας Επικοινωνιών στο 
Υπουργείο Μεταφορών και Επικοινωνιών» (ΦΕΚ 1/Α/90). 

γ) Την 4/20.9.87 οδηγία του Νομικού Γραφείου Πρωθυπουργού 
και 

δ) Τις υπηρεσιακές ανάγκες του Γραφείου του Γενικού Γραμματέα - 
Προϊσταμένου της Γ ενικής Γ ραμματείας Επικοινωνιών του Υπουργείου 
Μεταφορών και Επικοινωνιών, αποφασίζουμε: 

Οι συσταθείσες τρεις (3) θέσεις διοικητικών υπαλλήλων του Γ ραφείου 
του Γενικού Γραμματέα - Προϊσταμένου της Γενικής Γραμματείας 
Επικοινωνιών, διαβαθμίζονται και καθορίζονται τα ειδικότερα καθήκο- 
ντά τους ως εξής: 

α) Μία θέση με βαθμό Α' με καθήκοντα Προϊσταμένου του Γραφείου 
Γενικού Γραμματέα. 

β) Δύο θέσεις με βαθμούς Α' - Γ', με καθήκοντα τη Γραμματειακή 
Εξυπηρέτηση του Γραφείου Γενικού Γραμματέα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 15 Ιανουάριου 1990 

Ο ΥΠΟΥΡΓΟΣ 

Α.Α. ΤΣΟΧΑΤΖΟΠΟΥΛΟΣ 


♦ 


Αριθ. Μ 3541.14/1/90 

Συγκρότηση Συμβουλίου Πλοηγικής Υπηρεσίας. 


( 10 ) 


Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 


Έχοντας υπόψη: 

1. Την αριθμ. 4117.40/1029/88/21.1.88 απόφαση ΥΕΝ (ΦΕΚ 
15 Β'/88) «περί συγκροτήσεως Συμβουλίου Πλοηγικής Υπηρεσίας». 

2. Το άρθρο 1 της αριθμ. 145054/3/82/26.4.82 κοινής απόφα¬ 
σης Υπουργών Προεδρίας και Εμπορικής Ναυτιλίας (ΦΕΚ 219 Β’/82) 
«περί αναμορφώσεως Συλλογικών Οργάνων γνωμοδοτικής και αποφα¬ 
σιστικής αρμοδιότητας ΥΕΝ». 

Αφού είδαμε και τις διατάξεις: 

1. Του άρθρου 3 του Ν. 3142/55 «περί Πλοηγικής Υπηρεσίας». 

2. Του άρθρου 4 παραγρ. 2 του Ν. 1232/82 «επαναφορά σε ισχύ, 
τροποποίηση και συμπλήρωση των διατάξεων του Ν.Δ. 4352/64 και 
άλλες διατάξεις». 

3. Του άρθρου 11 παραγρ. 9 του Ν. 1256/1982 «περί πολυθεσίας 
κ.λπ.»., αποφασίζουμε: 

1. Τη συγκρότηση του Συμβουλίου Πλοηγικής Υπηρεσίας, από τα 
παρακάτω τακτικά και (αναπληρωματικά μέλη: 

Α' Τακτικά: 

(α) Ο εκάστοτε Διευθυντής της Διεύθυνσης Λιμένων και Λιμενικών 
Έργων του ΥΕΝ Πρόεδρος, εφόσον είναι αρχαιότερος του Λιμενάρχη 
Πειραιά, διαφορετικά θα προεδρεύει ο τελευταίος. 

(β) Ο εκάστοτε Κεντρικός Λιμενάρχης Πειραιά, Μέλος. 

(γ) Ο Αρχιπλοηγός Λεωνίδας Προγούλης, Μέλος. 

(δ) Ο εκάστοτε Τμηματάρχης της Πλοηγικής Υπηρεσίας, Εισηγητής 
χωρίς ψήφο. 

(ε) Η διοικητική υπάλληλος της Πλοηγικής Υπηρεσίας Ασημίνα Ρά¬ 
πτη με Β' ΔΕ βαθμό. Γραμματέας. 

Β' Αναπληρωματικά 

(α) Για το Δ/ντή Δ.Λ.Λ.Ε., Κ.Λ.Π. και Τμηματάρχη Π.Υ., οι εκά¬ 
στοτε νόμιμοι αντικαταστάτες αυτών. 

(β) Για τον Αρχιπλοηγό Λεωνίδα Προγούλη, ο αρχιπλοηγός Γεώρ¬ 
γιος Γιαλουράκης. 

(γ) Για τη διοικητική υπάλληλο Ασημίνα Ράπτη, η διοικητική υπάλ¬ 
ληλος Δήμητρα ΖΕΓΓΙΝΗ. 

2. Η θητεία του Αρχιπλοηγού, Γραμματέας και των αναπληρωματι¬ 
κών τους, ορίζεται από 1.1.90 μέχρι 31.12.91. 

Να δημοσιευθεί στην Εφημερίδα της Κυβερνήσεως και να κοινοποιηθεί. 

Πειραιάς, 15 Ιανουάριου 1990 

Ο ΥΠΟΥΡΓΟΣ 

ΝΙΚΟΣ ΠΑΠΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 17731 (11) 

Σύσταση νομικού προσώπου με τίτλο «Φιλαρμονική Κοινότητας Μελι¬ 
κής» στην Κοινότητα Μελικής Ν. Ημαθίας. 

Ο ΝΟΜΑΡΧΗΣ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 187 Δ.Δ.Κ. Π.Δ/γμα 323/1989 «Κω¬ 
δικοποίηση του Δημοτικού και Κοινοτικού Κώδικα». 

2. Την αριθ. 96/1989 απόφαση του Κοινοτικού Συμβουλίου Μελι¬ 
κής, αποφασίζουμε: 

Νομιμοποιούμε την αριθ. 96/1989 απόφαση του Κοινοτικού Συμ¬ 
βουλίου Μελικής με την οποία συστήνεται νομικό πρόσωπο δημοσίου δι¬ 
καίου με την πιο κάτω, κατ’ άρθρο αναφερόμενη ονομασία, σκοπούς, 
λειτουργία κ.λπ. 

Άρθρο Ιο 

Συνιστάται ίδιο Νομικό Πρόσωπο Δημοσίου Δικαίου με τίτλο «Φιλαρ¬ 
μονική Κοινότητας Μελικής». 

Άρθρο 2ο 

1. Σκοπός της Φιλαρμονικής Κοινότητας Μελικής είναι: 
α) Η ανάπτυξη κάθε δραστηριότητας για την ανύψωση γενικά του 
πολιτιστικού επιπέδου, για την πρόοδο και το καλό του τόπου. 

β) Εκμάθηση χρήσης διαφόρων οργάνων των νέων, τη σύσφιξη των 
σχέσεων μεταξύ των νέων, καλύτερη οργάνωση των πολιτιστικών και 
άλλων εκδηλώσεων κ.λπ. 

Άρθρο 3ο 

Πόροι της Φιλαρμονικής Κοινότητας Μελικής είναι: 
α) Η ετήσια επιχορήγηση της Κοιν/τας Μελικής με το ποσό του ενός 
εκατομμυρίου (1.000.000) δραχμών. 

β) Οι πάσης φύαεως εισφορές, δωρεές, κληρονομιές και κληροδοσίες, 
γ) Οι εισπράξεις εκ του αντιτίμου των παρεχομένων από το νομικό 
πρόσωπο πραγμάτων ή υπηρεσιών και 

δ) Οι πρόσοδοι από την ίδια του νομικού προσώπου περιουσία. 

Άρθρο 4ο 

Η Φιλαρμονική Κοιν/τας Μελικής διοικείται από πενταμελές διοικη¬ 
τικό συμβούλιο που απαρτίζεται από: 

α) Τον εκάστοτε Πρόεδρο της Κοιν/τας ως Πρόεδρο, 
β) Τον εκάστοτε Πρόεδρο του Λαογραφικού Ομίλου Μελικής, 
γ) Δύο Κοινοτικούς συμβούλους και 
δ) Ένα Δημότη. 

Άρθρο 5ο 

Τα υπό στοιχεία γ-δ μέλη ορίζονται από το Κ.Σ. Το Διοικητικό Συμ¬ 
βούλιο εκλέγει από τα μέλη αυτού αντιπρόεδρο. 

Άρθρο 6ο 

Η θητεία του εκάστοτε Δ.Σ. ορίζεται τετραετής, όσο και η θητεία της 
Κοινοτικής Αρχής. 

Άρθρο 7ο 

Το Νομικό Πρόσωπο της Φιλαρμονικής εκπροσωπείται ενώπιον των 
δικατηρίων και κάθε αρχής από τον Πρόεδρο και τούτου κωλυόμενου ή 
απόντος από τον αντιπρόεδρο. 

I I παρούσα απόφαση να δημοαιευθεΐ στην Εφημερίδα της Κυβερνήσεως, 
Βέροια, 28 Δεκεμβρίου 1989 
Ο Νομάρχης 

ΓΡΗΓ. ΠΑΠΑΣΤΟΪΤΣΗΣ 
-♦- 

Αριθ. ΕΣ. 40226 (12) 

Σύσταση κοινοτικού Νομικού Προσώπου στην Κοινότητα Εξοχής Ν. 
Θεα/νίκης, με το όνομα «Σχολική Επιτροπή Δημοτικού Σχολείου 
και Νηπιαγωγείου» Κοινότητας Εξοχής. 

II ΝΟΜΑΡΧΗΣ ΘΕΣ/ΝΙΚΗΣ 
Έχοντας υπόψη: 

1. Τις διατάξεις του άρθρου 187 του Π. Δ/τος 323/1989 «Περί κω- 
δικοποιήσεως σε ενιαίο κείμενο νόμου, με τίτλο Δημοτικός και Κοινοτι¬ 
κός Κώδικας των. ισχυουσών διατάξεων του δημοτικού και κοινοτικού 
κώδικα», όπως τροποποιήθηκαν και συμπληρώθηκαν. 

2. Τις διατάξεις του Π. Δ/τος 331/1983 (ΦΕΚ 119/8.9.83 τ.Α'). 

3. Την αριθ. ΣΤ5/26/5.10.1988 (ΦΕΚ 732/Β/5.10.1988) 
κοινή απόφαση των Υπουργών Εσωτερικών, Οικονομικών, Εθνικής 
Παιδείοις και Θρησκευμάτων και Περιβάλλοντος Χωροταξίας και Δη¬ 
μοσίων Έργων». 

4. Την αριθ. 70/1989 απόφαση του Κοινοτικού Συμβουλίου Εξο¬ 
χής, αποφασίζουμε: 

1. Συστήνουμε ίδιο Νομικό Πρόσωπο με το όνομα «Σχολική Επι¬ 
τροπή Δημοτικού Σχολείου και Νηπιαγωγείου» στην Κοινότητα Εξοχής 
του Νομού μας. 

2. Σκοπός του Νομικού Προσώπου είναι: 


- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα¬ 
κτηρίων. 

- Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το Νομικό Πρόσωπο διοικείται από πενταμελές διοικητικό συμ¬ 
βούλιο αποτελούμενο από: 

α. Τον εκάστοτε Πρόεδρο της Κοινότητας, ως Πρόεδρο, 
β. Τον εκάστοτε Διευθυντή-τρια του Δημοτικού Σχολείου Εξοχής, 
γ. Τον εκάστοτε Διευθυντή-τρια του Νηπιαγωγείου Εξοχής, 
δ. Τον εκπρόσωπο του συλλόγου γονέων και κηδεμόνων του Δημ. 
Σχολείου. 

ε. Τον εκπρόσωπο του συλλόγου γονέων και κηδεμόνων του Νηπια¬ 
γωγείου. 

Η θητεία του πρώτου Διοικητικού Συμβουλίου λήγει με τη λήξη της 
παρούσης δημοτικής και κοινοτικής περιόδου. Η θητεία των μελών του 
Διοικητικού Συμβουλίου ακολουθεί τη δημοτική κάι κοινοτική περίοδο. 

Το Διοικητικό Συμβούλιο εκλέγει τον Αντιπρόεδρο και Γραμματέα 
αυτού. 

4. Πόροι του νομικού προσώπου είναι: 

α) Η ετήσια επιχορήγηση της Κοινότητας Εξοχής, 
β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

5. Το Νομικό Πρόσωπο εκπροσωπείται στα δικαστήρια και σε κάθε 
δημόσια αρχή από τον Πρόεδρο του Διοικητικού Συμβουλίου και όταν 
αυτός απουσιάζει ή κωλύεται από τον Αντιπρόεδρο. 

Ιί απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 22 Δεκεμβρίου 1989 
Η Νομάοχης 
ΑΣΗΜ. ΞΗΡΟΤΥΡΗ 

-♦- 

Αριθ. Γ. 16955 (13) 

Κύρωση υποχρεωτικού αναδασμού αγρ/τος Μοναστηρακίου Νέστου Ν. 

Καβάλας (Τμήμα) έτους 1987-1988. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 15 παρ. 1 του Ν. 674/77. 

2. Τη σχετική εισήγηση της Δ/νσης Γεωργίας της Νομαρχίας μας, 
αποφασίζουμε: 

Κυρώνουμε το νέο κτηματικό καθεστώς που διαμορφώθηκε με τον 
αναδασμό του έτους 1987-1988 στην κτηματική περιοχή του αγρ/τος 
Μοναστηρακίου/τμήμα, όπως τούτο απεικονίζεται στους κτηματολογι- 
κούς πίνακες και τα διαγράμματα που συντάχθηκαν από την Επιτροπή 
Αναδασμού της περιοχής αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 22 Δεκεμβρίου 1989 
Ο Νομάρχης 
ΧΡ. ΑΘΑΝΑΣΙΑΔΗΣ 

- + - 

Αριθ. Β. 319 (14) 

Σύσταση ίδιου νομικού προσώπου στην κοινότητα Προδρόμου Ν. Καρ¬ 
δίτσας με την επωνυμία «Σχολική επιτροπή Δημοτικού Σχολείου και 
Νηπιαγωγείου Κοινότητας Προδρόμου». 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του άρθρου 187 Δ.Δ.Κ. (Π.Δ. 323/89). 

2. Την αριθμ. ΣΤ 5/26/4.10.88 ΦΕΚ 732/5.10.88 κοινή από¬ 
φαση των Υπουργών Εσωτερικών, Οικονομικών. Εθνικής Παιδείας και 
θρησκευμάτων και Περιβάλλοντος, Χωροταξίας και Δημοσίων Έργων 
«περί σχολικής περιουσίας» δαπάνες λειτουργίας, επισκευής και συντή¬ 
ρησης των σχολικών μονάδων Πρωτοβάθμιας και Δευτεροβάθμιας 
Εκπ/σης. 

3. Την αριθμ. 48/89 απόφαση του κοινοτικού συμβουλίου Προδρό- 

μου με την οποί* αποφααίζεται η σύσταση ίδιου νομιχού προσώπου με 
την επωνυμία «Σχολική επιτροπή Δημοτικού Σχολείου και Νηπιαγω¬ 
γείου» στην ανωτέρω κοινότητα, αποφασίζουμε: 

1. Συστήνουμε ίδιο νομικό πρόσωπο με την επωνυμία «Σχολική επι¬ 
τροπή Δημοτικού Σχολείου και Νηπιαγωγείου Κοινότητας Προδρόμου» 
στην κοινότητα Προδρόμου. 

2. Σκοπός του νομικού Προσώπου είναι: 

- Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των διδα- 
κτηριακών εγκαταστάσεων. 

Η αποκατάσταση φθορών και ζημιών των επίπλων, εξοπλισμού και 
γενικά διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από πενταμελές διοικητικό συμβού¬ 
λιο αποτελούμενο από τους εξής: 

α) Τον εκάστοτε πρόεδρο της κοινότητας, ως πρόεδρο του Νομικού 
προσώπου. 

β) Δύο (2) κοινοτικούς συμβούλους που θα ορίζονται με απόφαση του 
κοινοτικού συμβουλίου. 

γ) Τον εκάστοτε Διευθυντή του δημοτικού σχολείου. 

δ) Ένα (1) δημότη, γονέα μαθητή που θα ορίζεται με απόφαση του 
κοινοτικού συμβουλίου. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας κοινοτικής περιόδου, 

Η θητεία των μελών του Δ.Σ. ακολουθεί την κοινοτική περίοδο. Το 
Δ.Σ. εκλέγει από τα μέλη του τον αντιπρόεδρο και γραμματέα. 

5. Πόροι του νομικού προσώπου είναι: 

α) Ετήσια επιχορήγηση της κοινότητας. 

β) Ετήσια επιχορήγηση του κράτους. 

γ) Κάθε είδους εισφορές, δωρεές, κληρονομιές, κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

στ) Περιουσία. 

7. Το νομικό πρόσωπο εκπροσωπείται ενώπιον των δικαστηρίων και 
πάσης αρχής από τον πρόεδρο και τούτου απόντος ή κωλυομένου από 
τον αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 
Καρδίτσα, 9 Ιανουάριου 1990 
Ο Νομαρχεύων Αναπλ. Δ/ντής 
ΕΜ. ΑΝΤΙΜΗΣΑΡΗΣ 
- 4 - 

Αριθ. 57 (15) 

Σύσταση ΤΟΕΒ Ελατοχωρίου Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 
Έχοντας υπόψη: 

1. Το άρθρο 16 παρ. 1 του ΝΔ 3881/58 «Περί έργων Ε.Β.». 

2. Το άρθρο 18 ίου από 13.9.59 «Περί ΟΕΒ». 

3. Το ΠΔ 332/83 «Περί μεταβιβάσεως αρμοδιοτήτων του ΤΠ ΓΕ 
στους Νομάρχες». 

4. Την απόφαση του ΤΠ ΓΕ αριθ. 123389/724/902/4.3.80 
«Περί ενιαίου τύπου καταστατικού των ΤΟΕΒ». 

5. Το πρακτικά της από 15.12.89 Ιδρυτικής Γενικής Συνέλευσης 
του ΤΟΕΒ Ελατοχωρίου με το οποίο εγκρίθηκε το καταστατικό. 

6. Σχετική επί του θέματος εισήγησης της Δ/νσης ΕΒ Πιερίας, απο¬ 
φασίζουμε: 

1. Συνιστούμε Τοπικό Οργανισμό Εγγείων Βελτιώσεων (ΤΟΕΒ) με 
την επωνυμία «ΤΟΕΒ Ελατοχωρίου Ν. Πιερίας» με έδρα την Κοινότητα 
Ελατοχωρίου του Νομού Πιερίας. 

2. Εγκρίνουμε το καταστατικό του ανωτέρω ΤΟΕΒ αποτελούμενο 
από 50 άρθρα με τις παρακάτω προσθήκες που έγιναν από την Ιδρυτική 
Συν/ση του Οργανισμού. 

α) Στο άρθρο 1 μετά τη λέξη επωνυμία, προστίθεται «ΤΟΕΒ Ελατο¬ 
χωρίου Ν. Πιερίας». 

β) Τα κενά του άρθρου 2 συμπληρώνονται κατά σειρά ως εξής «Ελα- 
τοχώρι» - «Πιερίας». 

γ) Τα κενά του άρθρου 3 συμπληρώνονται ως εξής: 


γΐ) Μετά τη λέξη έκταση προστίθεται ο αριθμός «3.773». 
γ2) Μετά τη λέξη προβλεπόμενα προστίθεται «Φράγμα εκτροπής - 
δύο προσαγωγοί διώρυγες - δύο αποθηκευτικές ρυθμιστικές δεξαμενές - 
εσωτερικό δίκτυο μεταφοράς και διανομής και λοιπά τεχνικά έργα». 

γ3) Μετά τη λέξη εκτέλεση προστίθεται «Κατασκευή 2ου κλάδου Αγ. 
Νικολάου και ολοκλήρωση εργασιών 1ου κλάδου Παλαικλησίου, με 
χρηματοδότηση των έργων από τα προγράμματα (έργο ΚΑΝ. ΕΟΚ 
619/84 και ΜΟΠ). 

δ) Τα κενά του άρθρου 10 συμπληρώνονται ως εξής: 
δΐ) Στην παράγραφο 4 μετά τη λέξη κλίμακα προστίθεται: 

Από ένα (1) στρέμμα μέχρι και είκοσι (20) στρέμματα ψήφοι ένας (1). 
Άνω των είκοσι (20) στρεμμάτων ψήφοι δύο (2). 

δ2) Στην παράγραφο 5 μετά τη φράση «δικαιοδοσίας αυτού σε» προ¬ 
στίθεται ο αριθμός «30» και μετά τη φράση «ως εξής» προστίθεται 
«Ελαιοχώρι 30». 

ε. Τα κενά του άρθρου 18 συμπληρώνονται ως εξής: της παράγρ. 1 
με τον αριθμό «5» και της παραγρ. 2 με τους αριθμούς «5» και «2». 

στ. Τα κενά του άρθρου 19 συμπληρώνονται με τους αριθμούς «2» 
και «2*. 

ζ) Το κενό του άρθρου 22 συμπληρώνεται με τον αριθμό «3». 
η) Τα κενά του άρθρου 33 συμπληρώνονται κατά σειρά με τους αριθ¬ 
μούς «500», «100» και «1». 

3, Η ισχύς της απόφασης αυτής αρχίζει από της υπογραφής της. 
Η παρούσα απόφαση να δημοσιευθεί στην Εφημερίδα της Κυβερνήσεως. 

Κατερίνη, 4 Ιανουάριου 1990 
Ο Νομάρχης 
ΜΙΛΤ. ΚΑΝΩΤΑΣ 
- 4 - 

Αριθ. 20071/89 (16) 

Διορισμός Μελών Διοικητικής Επιτροπής Στρατιωτικών Επιτάξεων Ν. 

Ρεθύμνης. 

Ο ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του Ν. 4442/1929 «Περί Στρατιωτικών και Ναυτι¬ 
κών Εισφορών και Ναυλώσεων», όπως τροποποιήθηκαν μεταγενέ¬ 
στερα. 

2. Την υπ’ αριθ. 8-11/1980 πάγια διαταγή του ΓΕΣ περί των Διοι¬ 
κητικών Δικαστηρίων Στρατιωτικών Επιτάξεων». 

3. Τις διατάξεις του Π.Δ. 115/19.3.84 (ΦΕΚ 39/1984), από τις 
οποίες προβλέπεται ότι ο διορισμός, η αντικατάσταση και η παράταση 
της θητείοις των μελών των Δ.Ε.Σ.Ε. γίνεται με απόφαση του Νο- 
μάρχη. 

4. Τις διατάξεις του άρθρ. 9 παρ. 1 του Ν. 1649/1986 με τις οποίες 
μετονομάσθηκοιν τα Διοικητικά Δικαστήρια Στρατιωτικών Επιτάξεων 
σε Διοικητικές Επιτροπές Στρατιωτικών Επιτάξεων. 

5. Το Φ.851/11/115296/133/17.10.89 έγγραφο της ΑΣΔΕΝ/ 
Δ/νση Οικ/κού με το οποίο προτείνονται Αξιωματικοί σαν Στρατιωτικά 
Μέλη της Δ.Ε.Σ.Ε. για το 1990. 

6. Το 472/13.12.1989 έγγραφο του Πρωτοδικείου Ρεθύμνης με το 
οποίο προτείνονται Πρωτόδικες ως Δικαστικά Μέλη στη Δ.Ε.Σ.Ε., απο¬ 
φασίζουμε: 

Διορίζουμε τους κατωτέρω ως μέλη της Δ.Ε.Σ.Ε. του Νομού Ρεθύ¬ 
μνης για το έτος 1990. 

Τακτικά μέλη: 

1. Νικόλαο Φανουργάκη, Πρωτόδικη Ρεθύμνης, ως Πρόεδρο. 

2. Στυλιανό Γωνιωτάκη, Πρωτόδικη Ρεθύμνης, Μέλος. 

3. Αθανάσιο Σταματάκη, Αν/χη (ΠΖ) 44ΣΠ, Μέλος. 

4. Ορέστη Ζυγίζη, Αν/χη (Φ.Π.Ζ) 44ΣΠ, Μέλος. 

5. Αντώνιο Νικολουδάκη, Οικονομικό Έφορο Ρεθύμνης, Μέλος. 
Αναπληρωματικά Μέλη: 

1. Στοματική Μιχελάτου, Πρωτόδικη Ρεθύμνης. 

2. Γεώργιο Ξεξάκη, Αν/χη (ΠΖ) του 547 ΤΠ. 

3. Κων/νο Κοκοτσάκη, Λ/γό (ΠΖ) του 547 ΤΠ. 

4. Νικήτα Ζωγραφάκη, Υπάλληλο Οικον. Εφορίας Ρεθύμνης. 

Της ανωτέρω Επιτροπής Γραμματέα ορίζουμε τη Σοφία Πατάρλα 

υπάλληλο της Δ/νσης Εσωτερικών με βαθμό Β' με αναπληρωτή την 
Έλλη Μηναδάκη υπάλληλο της Δ/νσης Τεχνικών Υπηρεσιών. 

Η παρούσα να δημοσιευθεί στην Εφημερίδα της Κυβερνήσεως. 

Ρέθυμνο, 4 Ιανουάριου 1990 
Ο Νομάρχης 
ΑΝΤ. ΓΡΗΓΟΡΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑριΒ. ΕΣ. 19688 (17) 

Σύσταση στο Δήμο Φλώρινας Νομικού Προσώπου Δημοσίου Δικαίου με 
την επωνυμία «10η Σχολική Επιτροπή των συστεγαζόμενων Σχολι¬ 
κών μονάδων του 1ου Γυμνασίου - 1ου Λυκείου Φλώρινας. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 175 του Π.Δ. 76/85 «Δημοτικός και 
Κοινοτικός Κώδικας» όπως τροποποιήθησαν και συμπληρώθηααν με το 
άρθρο 11 παρ. 2 και 3 του Ν. 1832/89. 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας & Θρησκευμάτων και 
Περιβάλλοντος, Χωροταξίας και Δημοσίων Έργων (ΦΕΚ 238/Β/ 
5.4.89) με την οποία προβλέπεται η σύσταση δημοτικών ή κοινοτικών 
νομικών προσώπων με την επωνυμία «Σχολική Επιτροπή». 

3. Την αριθ. 281/1989 απόφαση του Δημοτικού Συμβουλίου Φλώ¬ 
ρινας, αποφασίζουμε: 

1. Συνιστούμε νομικό πρόσωπο δημοσίου δικαίου με την επωνυμία 
«10η Σχολική Επιτροπή των συστεγαζόμενων Σχολικών Μονάδων του 
1ου Γυμνασίου - 1ου Λυκείου Φλώρινας στο Δήμο Φλώρινας». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μο¬ 
νάδων. 

3. Το νομικό πρόσωπο διοικείται από επταμελές διοικητικό συμβού¬ 
λιο αποτιλούμενο από τους: 

α) Ένα δημοτικό σύμβουλο, ως Πρόεδρο, 
β) Τον εκάστοτε Δ/ντή του 1ου Γυμνασίου, 
γ) Τον εκάστοτε Δ/ντή του 1ου Λυκείου. 

δ) Έναν εκπρόσωπο του συλλόγου γονέων και κηδεμόνων μαθητών 
του 1ου Γυμν. 

ε) Έναν εκπρόσωπο του συλλόγου γονέων και κηδεμόνων μαθητών 
του 1ου Λυκείου. 

στ) Δύο (2) δημότες, οριζόμενους από το Δημοτικό Σ/λιο. 

4. Η Θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η Θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία. 

Ολόκληρη η υφιστάμενη κινητή και ακίνητη περιουσία της σχολικής 
μονάδας. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 


Η απόφαση αυτή να δημοσιευθεί στην Εφημερίδα της Κυβερνήαεως. 

Φλώρινα, 5 Ιανουάριου 1990 
Ο Νομάρχης κ.α.α. 

Ο Δ/ντής 

ΑΓΓ. ΑΣΗΜΑΚΟΠΟΥΛΟΣ 

- ♦ - 

Αριθ. ΕΣ 19689 (18) 

Σύσταση στο Δήμο Φλώρινας Νομικού Προσώπου Δημοσίου Δικαίου με 
την επωνυμία «3η Σχολική Επιτροπή 4ου Νηπιαγωγείου Φλώρι¬ 
νας». 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 175 του Π.Δ. 76/85 «Δημοτικός και 
Κοινοτικός Κώδικας» όπως τροποποιήθησαν και συμπληρώθηααν με το 
άρθρο 11 παρ. 2 και 3 του Ν. 1832/89. 

2. Την αριθ. Δ4/162/28.3.1989 κοινή απόφαση των Υπουργών 
Εσωτερικών, Οικονομικών, Εθνικής Παιδείας & Θρησκευμάτων και 
Περιβάλλοντος, Χωροταξίας και Δημοσίων Έργων (ΦΕΚ 238/Β/ 
5.4.89) με την οποία προβλέπεται η σύσταση δημοτικών ή κοινοτικών 
νομικών προσώπων με την επωνυμία «Σχολική Επιτροπή». 

3. Την αριθ. 280/1989 απόφαση του Δημοτικού Συμβουλίου Φλώ¬ 
ρινας, αποφασίζουμε: 

1. Συνιστούμε νομικό πρόσωπο δημοσίου δικαίου με την επωνυμία 
«3η Σχολική Επιτροπή 4ου Νηπιαγωγείου Φλώρινας στο Δήμο Φλώρι¬ 
νας του Νομού Φλώρινας». 

2. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για τις λειτουργικές 
δαπάνες καθαριότητας, θέρμανσης, φωτισμού, ύδρευσης, τηλεφώνου, 
αποχέτευσης, αναλωσίμων υλικών κ.λπ. 

β) Η εκτέλεση μικρών έργων για επισκευή και συντήρηση των διδα¬ 
κτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικά των διδακτηριακών εγκαταστάσεων. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα μέσα που είναι απαραίτητα για τη λει¬ 
τουργία τους και γενικότερα η λήψη όλων των μέτρων που κρίνονται 
αναγκαία για τη στήριξη της διοικητικής λειτουργίας των σχολικών μονά¬ 
δων. 

3. Το νομικό πρόσωπο διοικείται από πενταμελές διοικητικό συμβού¬ 
λιο αποτελούμενο από τους: 

α) Έναν (1) δημοτικό σύμβουλο, ως Πρόεδρο, 
β) Την εκάστοτε Δ/ντρια του Νηπιαγωγείου, 
γ) Έναν εκπρόσωπο του συλλόγου γονέων και κηδεμόνων, 
δ) Δύο (2) δημότες οριζόμενους από το Δημοτικό Συμβούλιο. 

4. Η θητεία του πρώτου Δ.Σ. του νομικού προσώπου λήγει με τη 
λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο και γραμματέα. 

5. Πόροι του νομικού προσώπου είναι: 
α) Ετήσια επιχορήγηση του Δήμου. 

β) Ετήσια επιχορήγηση του κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχόμενων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Περιουσία. 

Ολόκληρη η υφιστάμενη κινητή και ακίνητη περιουσία της σχολικής 
μονάδας. 

7. Το νομικό πρόσωπο εκπροσωπείται στα δικαστήρια και σε κάθε 
δημόσια αρχή από τον πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Φλώρινα, 5 Ιανουάριου 1990 
Ο Νομάρχης κ.α.α. 

Ο Δ/ντής 

ΑΓΓ. ΑΣΗΜΑΚΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



